Súradnice: 49°02′22″S 16°37′08″V﻿ / ﻿49,039444°S 16,618889°V﻿ / 49.039444; 16.618889

**Židlochovice** (nem. *Groß Seelowitz*) sú mesto v Česku v okrese Brno-venkov v Juhomoravskom kraji, 18 km južne od Brna pri sútoku Litavy a Svratky, na úpätí najvyššieho kopca Dyjsko-svrateckého úvalu Výhonu (355 m n. m.).

Ide o vinársku obec vo Velkopavlovickej vinárskej podoblasti (viničné trate Prostřední sady, Hačky, Výhon, Vinohrádky, Výšavy, Pastviska).

1. januára 2012 tu žilo 3 605 obyvateľov, z toho 1 785 mužov a 1 820 žien, pričom priemerný vek v meste bol 40,3 roka (muži 38,2 roka, ženy 42,5 roka).

Historický prehľad
------------------

Židlochovice mali do druhej polovice 20. storočia trochu odlišné katastrálne hranice ako majú v súčasnosti. Mníchovská dohoda učinila zo Židlochovic pohraničné mesto, pričom vtedy stanovená nová hranica medzi nacistickým Nemeckom a neobsadeným zvyškom Česko-Slovenska zabiehala dosť hlboko do súčasného intravilánu Židlochovic (mnoho vtedy ešte nezastavaných pozemkov v židlochovickej lokalite nazývanej „Žižkov" patrilo k pôvodnému katastrálnemu územiu susednej obce Vojkovice, ktorej kataster bol takmer celý zabraný Nemeckom). K 1. januáru 1959 potom vykonal krajský národný výbor v Brne svojim uznesením z dňa 12. decembra 1958 výraznú úpravu hranice Židlochovic so susednými obcami Hrušovany u Brna a Vojkovicami práve v lokalite Žižkova, pričom k dôvodom patrilo 24 postavených či rozostavaných domov na území pripojenom k Židlochoviciam. Židlochovice pri tejto úprave svojej hranice získali od Vojkovic 26,571 hektárov pôdy a od Hrušovan 3,687 hektárov pôdy. Naopak k Vojkoviciam prešlo od Židlochovic 0,1243 hektárov pôdy.

Od roku 2003 sú Židlochovice obcou s rozšírenou pôsobnosťou, ich správny obvod má celkom 24 obcí.

Demografia
----------

Vývoj počtu obyvateľov| 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 | 2011 |
| --- | --- | --- | --- | --- | --- | --- | --- | --- | --- | --- | --- | --- | --- |
| 2 826 | 2 651 | 2 635 | 2 613 | 2 514 | 2 562 | 2 764 | 2 508 | 2 782 | 2 855 | 3 443 | 3 251 | 3 087 | 3 562 |

Pamiatky
--------

*Pozri aj: Zoznam kultúrnych pamiatok v Židlochoviciach*
V Židlochoviciach je niekoľko významných pamiatok, medzi hlavné patrí zámok, radnica, Strejcův sbor a kostol Povýšenia svätého Kríža.

### Radnica

Jedna z najstarších budov mesta. Pôvodná radnica bola len prízemná budova so slamenou strechou a jednou miestnosťou. Jej dnešná podoba je z roku 1559, kedy bola majiteľom panstva Vilémom z Pernštejna rozšírená. Vo vedľajšej budove sídli Regionálne turistické a informačné centrum s vinotékou. Radničné pivnice pripomínajú slávnu vinársku minulosť mesta.

### Kostol Povýšenia svätého Kríža

*Bližšie informácie v hlavnom článku: Kostol Povýšenia svätého Kríža (Židlochovice)*
Postavený v rokoch 1724-1730 viedenským barokovým architektom Johannom L. Hildebrandtom. Stavbu financoval vtedajší majiteľ židlochovického panstva Philip Ludwig Sinzendorf. Ihlanovitá strecha veže nie je pôvodná – bola provizórne postavená v roku 1855, kedy pôvodná báň bola strhnutá víchricou. V interiéri kostola sú na postranných oltároch obrazy sv. Jána Nepomuckého a P. Márie - autorom je židlochovický maliar Georg Metzger. Nájdeme tu tiež repliku jedinečného gotického spodobnenia P. Márie, ktorej originál je v Moravskom múzeu.

Schodisko pred kostolom zdobia sochy Jana Sterna z 18. storočia: sv. Florián, sv. Urban, sv. Leonard, sv. Augustín a dve sochy sv. Jána Nepomuckého.

### Zvonica na starom cintoríne

*Bližšie informácie v hlavnom článku: Kostol svätej Barbory (Židlochovice)*
Arkádovitá predsieň s lomenými oblúkmi je zvyškom pôvodného gotického kostola znovu vysväteného v roku 1446. Okolo pôvodného kostola bol cintorín. Kostol bol zrejme poškodený v husitských vojnách, neskôr bol poškodený niekoľkokrát požiarom a nakoniec bol v 19. storočí zbúraný. Jedenásť náhrobných kameňov z starého cintorína je dnes umiestených na cintoríne v Komenského ulici.

### Strejcův sbor

Roku 1591 tu pôsobil bratský kazateľ Jiří Strejc, jeden z prekladateľov Kralickej biblie. Názov ulice pripomína, že tu bol českobratský kostolík – sbor. Čeští bratři, ktorí v meste pôsobili, boli pod ochranou zemského hajtmana Fridricha zo Žerotína, ktorý bol majiteľom panstva od roku 1567. Pod bratským kostolíkom bola postavená hrobka a do nej boli uložené ostatky Fridricha zo Žerotína a ďalších piatich príslušníkov jeho rodiny.

Po dlhom pátraní nadšeného znalca židlochovickej histórie Františka Horáka bola v roku 1956 po tristo päťdesiatich rokoch hrobka objavená a otvorená. Nedošlo však k zakonzervovaniu nájdených cínových rakví, hrobka bola opäť zasypaná. Odborným prieskumom v roku 1990 bolo zistené jej úplné zničenie.

Je veľmi pravdepodobné, že na súpisnom čísle 32 bola českobratská fara. Mesto usiluje o jej renováciu.

### Zámok

*Bližšie informácie v hlavnom článku: Zámok Židlochovice*
Pôvodná tvrdza prestavaná na zámok – najprv renesančne, neskôr barokovo – súčasný vzhľad je empírový.

### Cukrovar

*Bližšie informácie v hlavnom článku: Cukrovar Židlochovice*
Cukrovar patril k najznámejším v Česku. Tu bol prvýkrát zavedený proces difúzie, teda novinka zrovnateľná s prínosom cukrovaru v Dačiciach, kde bola po prvýkrát vyrobená kocka cukru. Filtračná veža a komín bývalého cukrovaru boli Ministerstvom kultúry prehlásené kultúrnou pamiatkou.

### Robertova vila

Empírová vila z 30. rokov 19. storočia, chránená ako kultúrna pamiatka Českej republiky Vilu, nachádzajúcu sa v južnej časti mesta, nechal postaviť Florentin Robert, zakladateľ židlochovického cukrovaru, ako rodinné sídlo. Bočné krídlo bolo dostavané na konci 19. storočia. V súčasnosti (2013) vo vile sídli základná umelecká škola a materské centrum.

Pri vile sa nachádza verejná záhrada a detské ihrisko. Časť záhrady je postupne upravovaná do podoby prírodnej záhrady.

### Zavesený most cez Svratku

*Bližšie informácie v hlavnom článku: Židlochovický most*
Zavesený most, postavený v rokoch 1989–1993, tvorí jednu z dominánt mesta. Na jeho mieste predtým stával drevený most z roku 1737 a po ňom oceľový priehradový most z roku 1897.

Židovská komunita
-----------------

V Židlochoviciach žilo do roku 1942 niekoľko židovských rodín. Počas konečného riešenia židovskej otázky boli títo ľudia odvlečení a zavraždení. Šestnásť židlochovických židov bolo odtransportovaných transportom Ah dňa 4. decembra 1942 z Brna do geta Terezín. Odtiaľ boli všetci poslaní ďalej do koncentračných táborov, kde bez výnimky zahynuli. Transport Ap bol vypravený 18. apríla 1942 z Terezína do Rejowiec. Transport An bol vypravený 25. apríla 1942 z Terezína do varšavského geta. Transport Er bol vypravený 16. októbra 1944 z Terezína do Osvienčimy. Transport Ek bol 28. septembra 1944 z Terezína vypravený do Osvienčimy.

Z dokumentov plynie, že 3 občania zahynuli v Osvienčimy, 3 v gete Varšava a 10 v tranzitnom koncentračnom tábore Rejowiec (70 km od koncentračného tábora Sobibor).

Išlo o týchto občanov Židlochovic: Kosina Maxmilian (\*1879), Kosina Elise (\*1882), Kraus Hilda (\*1907), Steiner Alfred (\*1875), Steiner Olga (\*1887), Burian Charlotte (\*1875), Burian Richard (\*1887), Burian Irma (\*1890), Burian Hilda (\*1914), Burian Gertrude (\*1920), Stiasny Jakob (\*1884), Stiasny Irma (\*1899), Stiasny Otto (\*1921), Stiasny Siegfried (\*1881), Kohn Oskar (\*1893), Schäfer Friederike (\*1879)

Osobnosti
---------

* Mária Kristína Rakúska (1858 – 1929), manželka španielskeho kráľa Alfonza XII.
* Fridrich Rakúsko-Těšínský (1856 – 1936), rakúsky arcivojvoda
* Vilém Zajíc z Valdeka na Židlochovicích († 1420), šľachtic
* Hynek z Valdštejna a Židlochovic († 1447?), šľachtic

Partnerské mestá
----------------

* Slovensko  Gbely, (Slovensko)

Galéria
-------

* RadnicaRadnica
* Národný domNárodný dom
* Bývalý cukrovarBývalý cukrovar
* ZámokZámok
* Budova poštyBudova pošty
* Zvonica kostola svätej BarboryZvonica kostola svätej Barbory
* Robertova vilaRobertova vila
* Kostol Povýšenia sv. KrížaKostol Povýšenia sv. Kríža
* Zavesený most cez SvratkuZavesený most cez Svratku
* Rozhľadňa Akátová věžRozhľadňa Akátová věž

Panoráma Židlochovic z rozhľadne Akátová věž. Uprostred zámok s parkom, vľavo komín a budovy bývalého cukrovaru.
Panoráma Židlochovic z rozhľadne Akátová věž. Uprostred zámok s parkom, vľavo komín a budovy bývalého cukrovaru.

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)
2. ↑  HOSÁK, Ladislav. *Historický místopis země Moravskoslezské*. Praha : Academia, 2004. 1144 s. ISBN 80-200-1225-7. S. 236. (česky)
3. ↑  Úřední list republiky Československé, ročník 1959, částka 26, str. 296 a 297
4. ↑  Historický lexikon obcí České republiky 1869–2005, czso.cz
5. ↑  Vybrané základní údaje podle obcí – Jihomoravský kraj, czso.cz
6. ↑   *vila* [online]. Praha: Národný pamiatkový ústav, [cit. 2013-06-05]. Dostupné online.

* *Tento článok je čiastočný alebo úplný preklad článku Židlochovice na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Židlochovice**

Pozri aj
--------

* Akátová věž, rozhľadňa na kopci Výhon
* Prírodný park Výhon

Externé odkazy
--------------

* Oficiálne stránky
* Región Židlochovicko
* Informačný portál Židlochovice a okolie

| * z
* d
* u
Mestá, *mestečká* a obce okresu Brno-venkov (13 + 7 + 167) |
| --- |
| 
* Babice nad Svitavou
* Babice u Rosic
* Běleč
* Bílovice nad Svitavou
* Biskoupky
* Blažovice
* Blučina
* Borač
* Borovník
* Braníškov
* Branišovice
* Bratčice
* Brumov
* Březina (predtým okres Blansko)
* Březina (predtým okres Tišnov)
* Bukovice
* Cvrčovice
* Čebín
* Černvír
* Česká
* Čučice
* *Deblín*
* **Dolní Kounice**
* Dolní Loučky
* Domašov
* *Doubravník*
* Drahonín
* Drásov
* Hajany
* Heroltice
* Hlína
* Hluboké Dvory
* Holasice
* Horní Loučky
* Hostěnice
* Hradčany
* Hrušovany u Brna
* Hvozdec
* Chudčice
* Ivaň
* **Ivančice**
* Javůrek
* Jinačovice
* Jiříkovice
* Kaly
* Kanice
* Katov
* Ketkovice
* Kobylnice
* Kovalovice
* Kratochvilka
* Křižínkov
* Kupařovice
* **Kuřim**
* Kuřimská Nová Ves
* Kuřimské Jestřabí
* Lažánky
* Ledce
* Lelekovice
* Lesní Hluboké
* Litostrov
* Loděnice
* *Lomnice*
* Lomnička
* Lubné
* Lukovany
* Malešovice
* Malhostovice
* Maršov
* *Medlov*
* Mělčany
* Měnín
* **Modřice**
* Mokrá-Horákov
* Moravany
* Moravské Bránice
* Moravské Knínice
* Moutnice
* Nebovidy
* *Nedvědice*
* Nelepeč-Žernůvka
* Němčičky
* Neslovice
* Nesvačilka
* Níhov
* Nosislav
* Nová Ves
* Nové Bránice
* Odrovice
* Ochoz u Brna
* Ochoz u Tišnova
* Olší
* Omice
* Opatovice
* Ořechov
* Osiky
* **Oslavany**
* Ostopovice
* *Ostrovačice*
* Otmarov
* Pasohlávky
* Pernštejnské Jestřabí
* Podolí
* **Pohořelice**
* Ponětovice
* Popovice
* Popůvky
* *Pozořice*
* Prace
* Pravlov
* Prštice
* Předklášteří
* Přibice
* Příbram na Moravě
* Přibyslavice
* Přísnotice
* Radostice
* **Rajhrad**
* Rajhradice
* Rašov
* Rebešovice
* Rohozec
* Rojetín
* **Rosice**
* Rozdrojovice
* Rudka
* Řícmanice
* Říčany
* Říčky
* Řikonín
* Senorady
* Sentice
* Silůvky
* Sivice
* Skalička
* Skryje
* Sobotovice
* Sokolnice
* Stanoviště
* Strhaře
* Střelice
* Svatoslav
* Synalov
* Syrovice
* Šerkovice
* **Šlapanice**
* Štěpánovice
* Šumice
* Telnice
* Těšany
* Tetčice
* **Tišnov**
* Tišnovská Nová Ves
* Trboušany
* Troskotovice
* Troubsko
* Tvarožná
* **Újezd u Brna**
* Újezd u Rosic
* Újezd u Tišnova
* Unín
* Unkovice
* Úsuší
* Velatice
* **Veverská Bítýška**
* Veverské Knínice
* Viničné Šumice
* Vlasatice
* Vohančice
* Vojkovice
* Vranov
* Vranovice
* Vratislávka
* Všechovice
* Vysoké Popovice
* Zakřany
* Zálesná Zhoř
* Zastávka
* Zbraslav
* **Zbýšov**
* Zhoř
* Žabčice
* Žatčany
* Žďárec
* Želešice
* Železné
* **Židlochovice**

 |